U skladu sa članom 20a. st. (1) i (2) Zakona o radu („Službene novine F BiH“ br. 26/16, 89/18 i 44/22) i članom 4. Uredbe o postupku prijema u radni odnos u javnom sektoru u Federaciji BiH („Službene novine F BiH“ broj: 13/19, 9/21 i 53/21), na osnovu člana 15. Pravilnika o radu Dioničkog društva BH Telecom Sarajevo, br. 00.1-14-83950-2/22, 00.1-14-24850-3/23, 00.1-14-34495/23, 00.1-14-4411/24 i 00.1-14-32878-2/24, te u skladu sa tačkom II Odluke o objavljivanju javnog oglasa za prijem u radni odnos, broj: 03.3.2.1-50-56041-4/24 od 26.06.2024. godine, nakon pribavljene saglasnosti Federalnog ministarstva prometa i komunikacija, broj: 07/1-45-1039/24 od 23.05.2024. godine, vršilac dužnosti izvršnog direktora Izvršne direkcije za pravne poslove, upravljanje organizacijom i ljudskim resursima Dioničkog društva BH Telecom Sarajevo objavljuje

**J A V N I O G L A S**

za prijem radnika u radni odnos u Direkciji Tuzla Dioničkog društva BH Telecom Sarajevo, na neodređeno vrijeme, sa mjestom rada u **Tuzlanskom kantonu**, na radnim mjestima kako slijedi:

1. **17. Stručni saradnik MVK, VSS – 3 (tri)  izvršioca** u Službi za plasman usluga poslovnim korisnicima, Sektor za plasman usluga i podršku poslovnim korisnicima, uz probni rad u trajanju do 6 (šest) mjeseci (lokacija rasporeda: **Tuzla**),
2. **38. Šalterski radnik, SSS - 2 (dva) izvršioca** u Službi za plasman usluga rezidencijalnim korisnicima (front office), Sektor za plasman usluga i podršku rezidencijalnim korisnicima, uz probni rad u trajanju do 3 (tri) mjeseca (lokacija rasporeda: **jedan (1) izvršilac Gračanica i (1) jedan izvršilac Banovići)**
3. **89.Tehničar za mjesne mreže područja I, SSS** **- 1 (jedan) izvršilac** u Odjeljenju za mjesne mreže, Službi za pristupne mreže i terminalnu opremu,  Sektora za tehničku podršku, uz probni rad u trajanju do 3 (tri) mjeseca (lokacija rasporeda: **Tuzla**),
4. **97.Tehničar za mjesne mreže područja II, SSS** **- 5 (pet) izvršilaca** u Odjeljenju za mjesne mreže, Službi za pristupne mreže i terminalnu opremu,  Sektora za tehničku podršku, uz probni rad u trajanju do 3 (tri) mjeseca (lokacija rasporeda: **Živinice, Kalesija, Lukavac, Banovići i Kladanj**) i
5. **105.Monter za mjesne mreže područja III, KV – 4 (četiri) izvršioca** Odjeljenju za mjesne mreže, Službi za pristupne mreže i terminalnu opremu,  Sektora za tehničku podršku, uz probni rad u trajanju do 3 (tri) mjeseca (lokacija rasporeda: **Gračanica, Gradačac, Srebrenik i Čelić**).

**Kratak opis poslova za radno mjesto pod 1):**

1. Izvršava pripadajuće poslove prodaje,

2. Izvršava poslove implementacije i prodaje novih servisa i usluga,

3. Stara se o primjeni zakonskih propisa i važećih akata,

4. Sačinjava ponude, predračune i ugovore po složenijim zahtjevima a u skladu sa važećim dokumentima,

5. Vrši evidentiranje, obradu i proslijeđivanje na realizaciju zahtjeva i generisanih radnih naloga kao i njihovo praćenje do konačne realizacije,

6. Vrši ažuriranje podataka na postojećim korisnicima, konačan pregled kompletnosti i ispravnosti dokumenata po realizaciji zahtjeva Korisnika,

7. Vrši pripremu i slanje odluka i obavjesti korisnicima, verifikaciju predmeta i pripremu za arhiviranje,

8. Vodi kompletnu korespodenciju i pračenje realizacije zahtjeva,

9. Kontroliše i odgovara na primljene zahtjeve za usluge, te prati propisane rokove za rješavanje zahtjeva,

10. Koordinira i učestvuje u rješavanju reklamacija,

11. Priprema ponude i prezentacije usluga u skladu sa važećim dokumentima u kordinaciji sa nadležnim OJ,

12. Priprema i zaključuje ugovore o prodaji sa poslovnim korisnicima i vrši postprodajnu podršku u kordinaciji sa nadležnim OJ,

13. Prati realizaciju ugovorenih uslova,

14. Realizuje programe, organizira i provodi edukacije za plasman usluga poslovnim korisnicima,

15. Prikuplja informacije o potrebama korisnika i analizira ponašanje u konzumaciji usluga,

16. Vrši poslove skladištenja roba za koje je zadužen, te brine o zalihama i materijalno odgovara za iste,

17. Izvještava o realizovanim poslovima, te predlaže unapređenje ponude u prodaji usluga poslovnim korisnicima.

**Kratak opis poslova za radno mjesto pod 2):**

1. Vrši prodaju roba i usluga u neposrednom kontaktu sa korisnicima na prodajnim mjestima, a po potrebi i izvan prodajnog mjesta (rad sa korisnicima na terenu),

2.Vrši gotovinsku naplatu za prodate robe i usluge,

3.Vrši naplatu računa za usluge BH Telecoma,

4.Vrši prijem, obradu zahtjeva i reklamacija za usluge,

5.Vrši prijem rezervacija korisnika za terminalnu opremu,

6.Vrši izdavanje kopija računa i analitičkih kartica,

7.Uredno i blagovremeno priprema dokumentaciju za pologe pazara i knjiženja,

8.Izvještava o dnevnim, sedmičnim i mjesečnim realizacijama poslovai radnih zadataka vezanim za ostvarenje planskih veličina.

**Kratak opis poslova za radna mjesta pod 3) i 4) :**

1.Obavlja poslove redovnog održavanja i otklanjanja smetnji na području mjesnih mreža na svim tačkama spoja mrežnih elemenata (glavni i kablovski razdijelnik, izvod, VVD kutija, podrumske i tavanske prostorije i slično),

2. Obavlja uključenja, seobe, premještanja i demontiranja tk priključaka i terminalne opreme na području održavanja, u slučaju potrebe vrši otklanjanje smetnji i instalacije novih usluga na drugim područjima,

3. Otklanja specifične i kompleksnije smetnje,

4. Vodi računa o pravilnom korištenju zadužene HTZ opreme, vrši mjerenja, ograničavanje smetnji i aktivno učestvuje u otklanjanju istih, štampa radne naloge, dostavlja ih glavnom monteru i vrši kontrolu obavljenog posla po zaduženim nalozima,

5. Dostavlja izmjene sa terena u tehničku dokumentaciju, učestvuje zajedno sa glavnim monterom u rješavanju reklamacija

korisnika,

6. Vodi računa o ispravnosti i kompletnosti osnovnih sredstava,

7. Vrši pripremna mjerenja za instalaciju terminalnih uređaja, ispituje tehničke mogućnosti za iste, koordinira sa drugim službama u cilju ispravnog funkcionisanja terminalne i pretplatničke opreme, montira i održava pretplatničku i terminalnu opremu, blagovremeno rezdužuje svu trebovanu opremu i materijal u predviđenim rokovima,

8. Po potrebi upravlja motornim vozilom,

9. Radi na visini- penjanje na stubove radi održavanja samonosive mreže.

**Kratak opis poslova za radno mjesto pod 5) :**

1. Obavlja poslove redovnog održavanja i otklanjanja smetnji na području mjesnih mreža na svim tačkama spoja mrežnih elemenata, podzemnih i nadzemnih (stub, glavni i kablovski razdijelnik, izvod, VVD kutija, podrumske i tavanske prostorije i slično), obavlja uključenja, seobe, premještanja i demontiranja tk priključaka i terminalne opreme na području održavanja, u slučaju potrebe vrši otklanjanje smetnji i instalacije novih usluga na drugim područjima, vodi računa o pravilnom korištenju zadužene HTZ opreme, putem radnog naloga pravda utrošeni materijal,

2. Vrši mjerenja, ograničavanje smetnji i aktivno učestvuje u otklanjanju istih,dostavlja izmjene sa terena u tehničku dokumentaciju, učestvuje zajedno sa glavnim monterom u rješavanju reklamacija korisnika,

3. Vodi računa o ispravnosti i kompletnosti osnovnih sredstava,

4. Vrši pripremna mjerenja za instalaciju terminalnih uređaja, ispituje tehničke mogućnosti za iste, koordinira sa drugim službama u cilju ispravnog funkcionisanja terminalne i pretplatničke opreme, montira i održava pretplatničku i terminalnu opremu, blagovremeno rezdužuje svu trebovanu opremu i materijal u predviđenim rokovima,

5. Po potrebi upravlja motornim vozilom,

6. Radi na visini – penjanje na stubove radi održavanja samonosive mreže.

**I OPŠTI USLOVI**

**( za sva radna mjesta):**

* da je kandidat državljanin Bosne i Hercegovine,
* da ima opštu zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je u roku od 5 (pet) dana od dana konačnosti Odluke o prijemu u radni odnos, dostaviti ljekarsko uvjerenje o zdravstvenoj sposobnosti, kao dokaz da njegovo zdravstveno stanje i psihofizičke sposobnosti odgovaraju **svim** uslovima radnog mjesta, a koje nije starije od 3 (tri) mjeseca).

**II POSEBNI USLOVI:**

**Za radno mjesto pod 1):**

**a**) VSS (VII stepen stručne spreme ili visoko obrazovanje prvog ili drugog ciklusa stečeno po Bolonjskom sistemu studiranja sa 240 ECTS bodova u istoj struci), sa završenim: Fakultetom tehničkih ili društvenih nauka ili drugim odgovarajućim fakultetom i

**b)** bez radnog iskustva u trajanju do 12 (dvanaest) mjeseci ili sa radnim iskustvom u trajanju od minimalno 12 (dvanaest) mjeseci, nakon sticanja potrebne stručne spreme.

**Za radno mjesto pod 2):**

1. SSS (IV stepen stručne spreme) - sa završenom srednjom elektrotehničkom školom, gimnazijom, ekonomskom ili drugom srednjom školom

tehničkog ili društvenog smjera i

1. bez radnog iskustva u trajanju do 6 (šest) mjeseci ili sa radnim iskustvom u trajanju od minimalno šest (6) mjeseci, nakon sticanja

potrebne stručne spreme.

**Za radna mjesta pod 3) i 4):**

**a)** SSS (IV stepen stručne spreme) - sa završenom srednjom elektrotehničkom školom ili drugom odgovarajućom školom tehničkog smjera.

**b)**  bez radnog iskustva u trajanju do 6 (šest) mjeseci ili sa radnim iskustvom u trajanju od minimalno šest (6) mjeseci, nakon sticanja

stručne spreme,

1. Vozačka dozvola za „B“ kategoriju.

**Za radno mjesto pod 5):**

**a)** KV (III stepen stručne spreme) - sa završenom srednjom elektrotehničkom školom ili drugom odgovarajućom školom tehničkog smjera.

**b)**  bez radnog iskustva u trajanju do 6(šest) mjeseci ili sa radnim iskustvom u trajanju od minimalno šest (6) mjeseci, nakon sticanja

stručne spreme,

1. Vozačka dozvola za „B“ kategoriju.

**III NAČIN PRIJAVE**

**( za sva radna mjesta)**

**Kandidat je dužan dostaviti svojeručno potpisanu prijavu.**

Uz prijavu se **obavezno dostavlja original ili ovjerena kopija sljedećih dokaza:**

**Za radno mjesto pod 1):**

* Diploma/diplome o sticanju stručne spreme.
* Dodatak diplomi/diplomama (za kandidate koji su završili studij po bolonjskom sistemu studiranja).

Kandidati koji su završili I ciklus studija u trajanju od 6 (šest) semestara po Bolonjskom sistemu studiranja i stekli 180 ECTS bodova, dužni su dostaviti diplome i dodatke diplomama za I i II ciklus studija u istoj struci.

Kandidati koji su u toku trajanja I ciklusa studija po Bolonjskom sistemu studiranja stekli 240 ECTS bodova, nisu dužni dostaviti diplomu i dodatak diplomi za II ciklus studija.

* Uvjerenje o državljanstvu (**ne starije od šest mjeseci**).

Za radna mjesta pod 2),3),4) i 5):

* Diploma ili Svjedočanstvo o završenom školovanju, kao dokaz o posjedovanju tražene stručne spreme.
* Uvjerenje o državljanstvu (**ne starije od 6 (šest) mjeseci)** i
* **Dokaz o posjedovanju vozačke dozvole, za radna mjesta pod 3),4) i 5**).

**Poželjno je da kandidat uz svojeručno potpisanu prijavu, dostavi i svoju biografiju (CV).**

**NAPOMENA I:**

U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima će imati kandidat koji ima svojstvo demobiliziranog branioca, člana porodice demobiliziranog branioca, djeteta šehida - poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:

* da je nezaposleno lice,
* da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidati dokazuju dostavljanjem sljedećih dokaza:

* Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja,
* Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

**NAPOMENA II:**

1. **Prijava kandidata koja ne bude sadržavala sve dokaze zahtijevane javnim oglasom odbacit će se kao nepotpuna.**
2. **Neuredne, nepotpune i neblagovremene prijave neće se uzeti u razmatranje.**
3. **Sa kandidatima za radno mjesto pod 1), a čije prijave budu blagovremene, uredne i potpune održat će se pismeni i usmeni ispit, a Komisija Planom rada može predvidjeti održavanje i praktičnog ispita, o čemu se kandidati biti blagovremeno obaviješteni.**
4. **Sa kandidatima za radna mjesta pod 2),3),4) i 5), a čije prijave budu blagovremene, uredne i potpune održat će se usmeni ispit, a Komisija Planom rada može predvidjeti održavanje i pismenog i/ili praktičnog ispita, o čemu se kandidati biti blagovremeno obaviješteni.**
5. **Kandidati koji se ne odazovu/ne pristupe svim ispitima koji su predviđeni Planom rada Komisije, gube pravo na učešće u daljem postupku izbora kandidata.**
6. **Kandidat se sa jednom prijavom može prijaviti na više pozicija iz ovog oglasa, uz obavezu navođenja pozicija na koje se prijavljuje.**

**IV** Rok za podnošenje prijava na ovaj javni oglas je do **08.07.2024. godine**

Prijave sa dokazima o ispunjavanju uslova traženih javnim oglasom, dostavljaju se u zatvorenoj koverti neposredno na protokol Dioničkog društva BH Telecom Sarajevo ili putem pošte na adresu:

**Dioničko društvo BH Telecom Sarajevo**

**Direkcija Tuzla**

**Sa naznakom ''Prijava na javni oglas za radno mjesto**

**(navesti broj i naziv radnog mjesta) - ne otvarati''**

**ul. Aleja Alije Izetbegovića 29**

**75 Tuzla**

Dokumentacija priložena uz prijavu će se čuvati 1 (jednu) godinu nakon izvršenog izbora kandidata (u slučaju sudskog spora, dok traje spor), te istu kandidat može, uz prethodno podneseni zahtjev, preuzeti na protokolu Dioničkog društva BH Telecom Sarajevo nakon okončanja javnog oglasa. Zahtjev za izuzimanje dokumentacije kandidat može podnijeti u roku od 1 (jedne) godine od dana izbora kandidata, putem protokola Dioničkog društva BH Telecom Sarajevo na naprijed navedenoj adresi, nakon čega će dostavljena dokumentacija biti uništena.

Dioničko društvo BH Telecom Sarajevo će lične podatke kandidata dostavljene u prijavi i prijavnoj dokumentaciji obrađivati u svrhu provođenja postupka prijema novog radnika.

**Upute za apliciranje na javn**e **oglase u Dioničkom društvu BH Telecom Sarajevo možete naći na sljedećem linku:** <https://www.bhtelecom.ba/karijera/>.

p.o. vršilac dužnosti

IZVRŠNI DIREKTOR

Damir Čauš